711 
Møensturen fandt Sted den 6te med Dampskibet 
„Zampa“, som Etatsraad Tietgen havde overladt til fri Afbe¬ 
nyttelse for Naturforskermødets Herrer og Damer. Kl. 7 om 
Morgenen forlod man (c. 260 Deltagere, blandt hvilke mange 
Damer) i det skjønneste Veir, der vedvarede uafbrudt under 
hele Turen, og med et Musikkorps og Studenterkvarteten om¬ 
bord, Kvæsthusbroen og naaede Kl. 11 Store Klint, hvor man 
landsattes i Baade. Dagen forud vare Geologerne under Prof. 
Johnstrups Ledelse reiste over Land til Møen (jfr. S. 27 og 256) 
og mødtes nu med de øvrige Deltagere paa Klinten. Efterat man var 
kommen op paa Maglevandspladsen, modtoges Selskabet af en 
stor Forsamling af Møenboere, som under Ledelse af en Komité, 
bestaaende af Hofjægermester Tut ein, Godseier C. Scavenius, 
Herredsfoged G o o s, Godsforvalter Løve, Kjøbmand Bertelsen 
og Toldforvalter B r o r s o n, havde forberedt Modtagelsen. Efter 
at følgende Sang 
Mel.: Danmark! deiligst Vang og Vænge. 
Møens Klint! du er et Smykke 
For vort ganske Land, 
Vokset op i Bøgens Skygge 
Ved det salte Vand, 
Staar du som en Brud og drømmer 
Véd kun lidt, hvad Verden dømmer 
Om din Vækst og om din Alder, 
Og naar du forfalder! 
Men i Dag staar ædle Gjæster 
Her paa Klinten hvid, 
Forskerblikket paa den fæster, 
Tolker svunden Tid. 
Sommerspir og Dronningstolen 
Skinner nu for dem i Solen; 
Høie Pynter, dybe Dale 
Holde Velkomst-Tale! 
Dog ei blot paa Kridt og Stene 
Byde vi vor Gjæst! 
Under Bøgens dunkle Grene 
Staar vor Løvsalsfest. 
Møens Klint har haarde Arme, 
Men dets Folk har Hjerter varme; 
Nordens Frænder! nære, kjære, 
I velkomne være! 
var afsunget af Stege Sangforening, bød Herredsfoged Goos i 
smukke og hjertelige Ord Gjæsterne velkomne, hvorpaa Etatsr. 
Prof. Jap. Steenstrup takkede paa Bestyrelsens, og 
